**Сцэнарый работы пляцоўкі “Бібліятэчны падворак” (20.06.2021)**

*(у межах свята кавальства “Крашынскі перазвон”)*

*Пад музыку на сцэну выходзіць вядучая*

**Вяд.:** Дзень добры, паважаныя сябры! Баранавіцкая раённая цэнтралізаванная бібліятэчная сістэма зноў рада вітаць вас на нашай пляцоўцы “Бібліятэчны падворак”. Сення ужо другі дзень свята кавальства “Крашынскі перазвон”, але мы думаем, за ноч вы добра адпачылі і з новымі сіламі гатовы весяліцца, гуляць і атрымліваць асалоду ад паэтычных і музыкальных нумароў нашай праграммы.

Нагадаю, што ўчора аматары паэтычнага слова сустрэліся з літаратарамі Лунінеччыны, а менавіта з прадстаўнікамі клуба “Літаратурная правінцыя”, які дзейнічае на базе Лунінецкай раённай бібліятэкі. Сення ж будзе без сумневу не менш цікавы і яскравы святочны дзень. Нас чакае сустрэча з аматарамі літаратурнага слова Карэліцкага і Баранавіцкага раёнаў.

Аб іх мы пагаворым трохі пазней, а зараз мне хочацца нагадаць аб тым, што на нашай пляцоўцы праходзіць квест-гульня, удзельнікам якой можа стаць кожны з прысутных. Для гэтага неабходна толькі прайсці рэгістрацыю, атрымаць маршрутны ліст і, захапіўшы з сабою ўсмешку і добры настрой, пачаць праходзіць пазначаныя ў гэтым лісце пляцоўкі. Звяртаем вашу увагу на тое, што квэст-гульня будзе доўжыцца з 12 да 14 гадзін, а яе вынікі будуць падведзены ў 14 гадзін 30 хвілін.

Але і гэта яшчэ не ўсе.

Адправіцца ў завочнае падарожжа па прыгожым і памятным мясцінам нашага раена дапаможа фотагалерэя “Па сцяжынках роднага краю», і кніжная выстава “У далонях маёй радзімы”. А праверыць сваю эрудыцыю, што тычыцца гісторыі нашай краіны зможа кожны, хто наведае пляцоўку “Я люблю гэтую зямлю”

Ні ў кога не выклікае сумнення, што ўсе прысутныя тут, людзі таленавітыя і творчыя, а ў чарговы раз пераканацца ў гэтым змогуць наведвальнікі майстэрні рукадзелля “Чытаем, майструем, гасцям усім даруем”

На нашым свяце - людзі рознага ўзросту і, менавіта, для тых, хто не ўяўляе адпачынак без актыўных гульняў, працуе пляцоўка “Прыпынак-адпачынак”.

Калі вы лічыце сябе знаўцам беларускай народнай кухні, альбо хацелі б даведацца больш пра яе асаблівасці, раім наведаць пляцоўку “Беларускі абрус дорыць стравы на любы густ”, а магчымасць праверыць веданне беларускай народнай скарбніцы можа кожны жадаючы на пляцоўцы “Куфэрак беларускай творчасці”

Паспрабаваць свае магчымасці ў “сляпым” адгадванні дароў нашых беларускіх палеў і ніваў вы зможаце на пляцоўцы “Багацце беларускага свірану”.

На тэрыторыі нашага “Бібліятэчнага падворка” вы таксама можаце набыць сувенірную прадукцыю на памяць аб свяце і паспрабаваць “шчасця” ў бязпроігрышнай латэрэе “Бібліялато”. Упэўнена, што атрыманыя прызы прыйдуцца вам па густу.

**Музычны нумар**

*Пасля яго мініяцюра 1*

**Ганна:** Ну што, Марфа, ногі не баляць пасля ўчарашніх танцаў і паходжанняў?. Я, дарэчы, спала, як пшаніцу прадаўшы.

**Марфа:** Ногі та не балять. Сення нават туфлі новыя нацапіла. А вось ад уражанняў першага дня свята доўга заснуць не магла.

**Ганна:** Дааа, адпачылі наславу. Унучка мая таксама задаволенная засталася, і дзенным святам і дыскатэкаю. А вось ты мне скажы, табе толькі нашы уражанні спаць не давалі, ці, асабліва, паводзіны Марыйкі? (смяецца)

**Марфа:** Ну, Марыйка гэта ж асаблівая гісторыя (смяецца). Ты бачыла, яна ўчора перад кавалямі праходжвалася, вачыма страляла, з размовамі прыставала! А тыя сабе знай, робяць сваю працу і не паглядаюць ні на кога. Яна ж, бедная, перажыць гэтага не магла. Мабыць аж падтрэсала яе ад злосці. (смяецца)

**Ганна:** А што ж яна думала? Працоўнаму чалавеку што трэба? Адразу ад працы не адцягваць, а пасля таго, як справа зроблена, можна і чарачку паднесці. Невялікую, а так, для апетыту. Ды з салам, чорным хлебушкам, агурком. Ой, сказала, аж самой захацелася.

**Марфа:** Чарачку невялікую для апетыту захацелася? (смяецца)

**Ганна:** Цьфу на тябе! (смяецца). Не чарачку, а хлеба чорнага з салам ды агурком. Хаця і паснедала я добра. А вось вечарам, калі вернемся да дому, ад тваёй вішневай налівачкі для апетыту я б не адмовілася (смяецца). У мяне яшчэ целая міска шкварак з блінамі засталася.

**Марфа:** Дамовіліся! Даўно мы ўжо с табою так не сядзелі. Трэба ж і адпачыць, і пагаварыць па душах. А то не вылазім з гэтых агародаў.

**Ганна:** Ну то што, цяпер пойдем вершы паслухаем? Учора ж Лунінецкія выступалі, а сення, кажуць з Карэліч ды з Барановіч к нам госці завіталі.

**Марфа:** Канешне пойдзем. Дужа ж мне учарашні выступ спадабаўся. Я ж хоць і пражыла ўсе жыцце у весцы, у калгасе працавала, але ж з дзяцінства вершы люблю і людзей таленавітых паважаю.

**Ганна:** Ну дык давай паспяшаемся. Упэўнена, што і сеняшнія паэты сваімі творамі нам у душу зазірнуць (уходят)

**Музычны нумар**

**Вяд.:** З паэтамі Баранавіцкага раёну мы пачалі актыўнае супрацоўніцтва падчас стварэння і выдання сборніка “Строкі”. Многія з майстроў паэтычнага жанра, творы якіх увайшлі ў першы і другі выпуск гэтага выдання знаходзяцца сення на нашым свяце.

Карэліцкі раён, як і Баранавіцкі, багаты на таленты. У гэтым мы не сумняваліся, але яшчэ больш упэўніліся падчас нашага прафесійнага супрацоўніцтва, а зараз проста шчырага сяброўства з Карэліцкай раённай бібліятэкай. А таму для слоў вітання мы з задавальненнем запрашаем яе дырэктара Лілію Канстанцінаўну Арцюх.

*Выступленне Артюх Л.К.*

**МУЗЫЧНЫ НУМАР**

**Вяд.:** А заразперойдзем непасрэдна да майстроў літаратурнага слова. Запрашаем на гэтую імправізаваную сцену паэта і выканаўца песень **Абадзінскага Аляксандра Паўлавіча.**

*(выступленне)*

**Вяд.:** Дзякуй, Аляксандр Паўлавіч. А слова для паэтычнага выступлення прадастаўляецца **Танюкевіч Святлане Чаславаўне.**

*(выступленне)*

**Вяд.:** Вялікі дзякуй, Святлана Чаславаўна.

**МУЗЫЧНЫ НУМАР**

**Вяд.:** Наша свята працягваецца і мы запрашаем для выступлення паэтку і выканаўцу песень **Моніч Святлану Міхайлаўну.**

*(выступленне)*

**Вяд.:** Дзякуй, Святлана Міхайлаўна. А мы з задавальненнем паслухаем пачынаючую паэтку, вучаніцу 10 класа **Манкевіч Яраславу Дзмітраўну.**

*(выступленне)*

**Вяд.:** Дзякуем, Яраслава Дзьмітраўна, за цудоўныя вершы.

**МУЗЫЧНЫ НУМАР**

**Вяд.:** А мы перадаем паэтычную эстафету **Марук Святлане Мікалаеўне.**

*(выступленне)*

**Вяд.:** Дзякуй, Святлана Мікалаеўна. А для выступлення мы запрашаем **Лукошка Марыну Пятроўну.**

*(выступленне)*

**Вяд.:** Дзякуй, Марына Пятроўна.

**МУЗЫЧНЫ НУМАР**

**Вяд.:** Запросім на гэтую сцэну **Шляхтуна Уладзіміра Уладзіміравіча**

*(выступленне)*

**Вяд.:** Шчыры дзякуй, Уладзімір Уладзіміравіч за выступленне.А сваё паэтычнае прывітанне вам адрасуе **Палухіна Екацерына Васільеўна**.

*(выступленне)*

**Вяд.:** Дзякуй,Екацерына Васільеўна.

**МУЗЫЧНЫ НУМАР**

А наша свята працягвае **Лазюк Аляксандр Васільевіч.**

*(выступленне)*

Дзякуй, Аляксандр Васільевіч.

**МУЗЫЧНЫ НУМАР**

**Ганна:** Усё, Марфа, стамілася я. Свята, канешне, цудоўнае, але ж, мабыць, як не харахорымся мы з табою, гуляць два дні запар ужо цяжка…

**Марфа:** Ну, можа і твая праўда, суседачка. Да і мне туфлі новыя ціснуць пачалі. Але ж, як добра, што адбываюцца на весцы такія святы, калі можна аддыхнуць і душою, і целам. Да і надвор’е ўгадзіла.

**Ганна:** Прыгожа усе ж такі у нас тут. Дрэвы магутныя, птушкі нястомныя, кветкі навокал. Нажаль мы альбо прывыклі да ўсей гэтай прыгажосці, альбо за дзеннымі клопатамі перасталі яе заўважаць.

**Марфа:** Хутчэй за ўсе, Ганначка, так яно і ёсць. Але ж гэтае свята, аздобленнае прыгажосцю вырабаў, зробленных рукамі людскімі, ды паэтычным словам, ідучым з глыбінь душы і сэрдца пісьменнікаў, мяркую, выправіла гэты недахоп.

**Ганна:** Ну, што ж, тады, мабыць нам засталося толькі сказаць вялікі дзякуй усім тым, хто прымаў удзел у яго арганізацыіі і правядзенні, і, канешне, непасрэдным гасцям і удзельнікам свята “Крашынскі перазвон”, запрасіць іх зноў у госці, а самім ужо да хаты ісці.

**Марфа:** Згодна. Тым больш што мая вішневая налівачка ужо ў халадзільніку, а твае бліны са шкваркамі на пячы стаяць. (смяецца)

**Ганна:** Да пабачэння!

**Марфа:** Да новых сустрэч!

**МУЗЫЧНЫ НУМАР**

**Вяд.: В 14.30. ПОДВЕДЕНИЕ ИТОГОВ КВЕСТ-ИГРЫ.**

**Вяд.:** Паважаныя сябры! Хвілінку ўвагі! Запрашаем усіх, хто прымаў удзел у квэст-гульне падыйсці да нашай сцэны. *(чакаем пакуль збяруцца удзельнікі)* **Вяд.:** Для вызначэння пераможцаў на нашу сцэну запрашаем дырэктара Баранавіцкай раённай цэнтралізаванай бібліятэчнай сістэмы Таццяну Міхайлаўну Лайша.

**Вяд.:** Вось і падыходзіць да заканчэння работа нашай пляцоўкі “Бібліятэчны падворак”. Хочацца верыць, хаця не, мы упэўнены, што кожны з вас знайшоў тут тое, што яму хацелася: гульні і забавы, паэтычныя і музыкальныя адкрыцці, прызы і падарункі. А галоўнае – усмешкі, адпачынак і добры настрой. А на гэтым мы з вамі развітваемся. Да новых сустрэч!

*Загадчык аддзела выдавецкай дзейнасці*

*Святлана Кропатава*